Üldkohtu (viies koda) 11. detsembri 2014. aasta otsus – Oracle America vs. Siseturu Ühtlustamise Amet – Aava Mobile (AAVA CORE)
(kohtuasi T‑618/13)
Ühenduse kaubamärk – Vastulausemenetlus – Ühenduse sõnamärgi AAVA CORE taotlus – Varasem ühenduse sõnamärk JAVA ja Pariisi konventsiooni artikli 6 bis tähenduses üldtuntud kaubamärk JAVA – Suhteline keeldumispõhjus – Segiajamise tõenäosuse puudumine – Määruse (EÜ) nr 207/2009 artikli 8 lõike 1 punkt b – Seostamise tõenäosuse puudumine – Tähistevaheline seos – Tähiste sarnasuse puudumine – Määruse nr 207/2009 artikli 8 lõige 5
1.                     Kohtumenetlus – Hagimenetluse algatusdokument – Vorminõuded – Ülevaade fakti‑ ja õigusväidetest – Üldine viide muudele dokumentidele, mida ei ole hagile lisatud – Vastuvõetamatus (Euroopa Kohtu põhikiri, artikli 21 esimene lõik; Üldkohtu kodukord, artikli 44 lõike 1 punkt c) (vt punkt 14)
2.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Hindamiskriteeriumid (nõukogu määrus nr 207/2009, artikli 8 lõike 1 punkt b) (vt punktid 22–24 ja 64)
3.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Varasema kaubamärgiga segiajamise tõenäosus – Sõnamärgid AAVA CORE ja JAVA (nõukogu määrus nr 207/2009, artikli 8 lõike 1 punkt b) (vt punktid 25, 65 ja 66)
4.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause – Asjaomaste kaubamärkide sarnasus – Hindamiskriteeriumid – Kombineeritud kaubamärk (nõukogu määrus nr 207/2009, artikli 8 lõike 1 punkt b) (vt punktid 29 ja 33)
5.                     Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Varasema identse või sarnase maineka kaubamärgi omaniku vastulause – Varasema maineka kaubamärgi kaitse laienemine kaupadele või teenustele, mis ei ole sarnased – Tingimused (nõukogu määrus nr 207/2009, artikli 8 lõige 5) (vt punkt 70)
Ese
Hagi Siseturu Ühtlustamise Ameti teise apellatsioonikoja 11. septembri 2013. aasta otsuse (asi R 1369/2012‑2) peale, mis käsitleb Oracle America, Inc. ja Aava Mobile Oy vahelist vastulausemenetlust.
Resolutsioon
1.
Jätta hagi rahuldamata.
2.
Mõista kohtukulud välja Oracle America, Inc‑lt.